Dr.Ramadan Gashi

Ramadan Gashi (20 shkurt 1943, Kryshec, Kosovë – 28 shkurt 2004) ishte mjek shqiptar nga Kosova, specialist në gjinekologji dhe obstetrikë, i njohur për shërbimin e tij profesional ndaj popullit shqiptar gjatë periudhës së Jugosllavisë. 

Jeta e hershme

Ramadan Gashi lindi më 20 shkurt 1943 në fshatin  Kryshec. Në moshën dyvjeçare mbeti pa baba, i cili u vra nga partizanët në Vojvodinë në vitin 1945. Ai u rrit pa e ditur kurrë se ku ndodhej varri i të atit.

Arsimi

Shkollën fillore e kreu në Polac dhe Skenderaj, ndërsa gjimnazin në Mitrovicë.Në Kushte shumë të vështira. Studimet universitare në Fakultetin e Mjekësisë i filloi në Zagreb, ku u dallua si student i zellshëm dhe i përkushtuar. Diplomoi në Fakultetin e Mjekësisë në Zagreb në vitin 1969. Pas diplomimit, punësohet si mjek dhe më pas zgjidhet drejtor i Shtëpisë së Shëndetit në Skenderaj. Në vitin 1977, specializohet në drejtimin e Gjinekologjisë dhe Obstetrikës në Zagreb, ndërsa subspecializohet në Lubjanë.

Karriera mjekësore

Pas përfundimit të studimeve në vitin 1970, Dr. Ramadan Gashi u kthye në Skënderaj, ku fillimisht punoi si mjek i përgjithshëm dhe më pas u emërua drejtor i Shtëpisë së Shëndetit. Në këtë institucion ai hapi repartin e maternitetit, ku punoi me përkushtim deri në vitin 1981. 

Për shkak të nevojës së madhe për shërbime gjinekologjike, Dr. Gashi vazhdoi punën në Spitalin e Mitrovicës, ku nga viti 1981 shërbeu si shef i repartit të gjinekologjisë. Në të njëjtën kohë vazhdoi të punonte edhe në Skënderaj.

Ai ishte ndër mjekët e parë shqiptarë në rajonin e Drenicës që u fliste pacientëve shqip dhe i shëronte në gjuhën e tyre amtare. Dr. Gashi besonte se vetëm një mjek shqiptar mund t’i kuptonte më mirë dhimbjet dhe vuajtjet e popullit të vet.

Përndjekja dhe mërgimi

Ramadan Gashi, si pasojë e represionit serb dhe gjendjes së përkeqësuar shëndetësore, në mars të vitit 1999 u detyrua të braktiste Kosovën dhe të shkonte në SHBA. Pas pesë vjetësh, në shkurt të vitit 2004 për shkak të gjendjes së rënduar shëndetësore, ndërroi jetë në  SHBA duke lënë pas vete bashkëshorten dhe katër fëmijë.  

Trashëgimia

Dr. Ramadan Gashi kujtohet si një mjek i përkushtuar, human dhe i guximshëm, i cili shërbeu me ndershmëri dhe profesionalizëm popullin e tij në kohë shumë të vështira historike.

Encyclopedia of Doctors of Albanian Medicine All Over the Globe (1445-2018) and Doctors Who Left an Indelible Mark on the History of Albanian Medicine Oda e Mjekëve të Kosovës